Magura (1 308,7 m n. m.)

Magura () je vrch vo Veľkej Fatre. Nachádza sa nad Ľubochňou, približne  juhozápadne od Ružomberka.

Poloha 
Nachádza sa v severnej časti Veľkej Fatry, v geomorfologickom podcelku Šiprúň. Leží v Žilinskom kraji, v okrese Ružomberok a na katastrálnom území obce Ľubochňa. Najbližšími sídlami sú východným smerom situovaný Vlkolínec, severovýchodným mesto Ružomberok, severným Hubová a Ľubochňa. Vrch patrí do Národného parku Veľká Fatra.

Popis 
Magura je súčasťou liptovskej vetvy hlavného hrebeňa a leží v rázsoche, vybiehajúcej severozápadným smerom od Chabzdovej na Červený grúň (). Západným smerom susedí Čierňavský vrch (), Chovanová () a Kľak (), južným Maďarová () a Vyšná Krivá (), východným Chabzdová () a Vtáčnik () a severným Magurka () a Červený grúň. Západné svahy odvodňuje potok Salatín do Ľubochnianky, vodu z východnej časti odvádza Bystrý potok do Váhu. Vrcholom vedie značený chodník z Ľubochne.

Výhľady 
Vrchol Magury pokrýva nesúvislý, riedky lesný porast, ktorý umožňuje obmedzený rozhľad. Z vhodných lokalít s redšou vegetáciou je výhľad na okolité vrchy Veľkej Fatry, no je možno vidieť aj Malú Fatru, Oravskú Maguru, Oravské Beskydy, Chočské vrchy, Západné a Nízke Tatry.

Prístup 
 po  modro značkovanom chodníku:
 od severu z Ľubochne cez Červený grúň 
 od juhu z rázc. Chabzdová 
 po  červenej značke cez rázc. Chabzdová:
 od juhovýchodu z Podsuchej cez Vyšné Šiprúnske sedlo
 zo severného smeru z Černovej cez Tlstú horu

Referencie

Pozri aj 
 Šiprúň (geomorfologický podcelok)
 Zoznam vrcholov vo Veľkej Fatre

Externé odkazy 
 Poloha na turistickej mape

Vrchy vo Veľkej Fatre
Tisícovky na Slovensku
Ľubochňa
Vrchy v okrese Ružomberok